Woodbury Common Premium Outlets

Woodbury Common Premium Outlets on New Yorkin kaupungin lähellä, pienessä Woodburyn kaupungissa sijaitseva outlet-ostoskeskus New Yorkin osavaltiossa, Yhdysvalloissa. Manhattanilta noin tunnin ajomatkan päässä sijaitsevaNYC Tourist - Info: Woodbury Common  nyctourist.com Viitattu 21.12.2012, suurta mökkikylää muistuttava outlet-keskus on osa suurta Simon Property Group -yhtymää. Woodbury Common Premium Outlets avattiin loppuvuodesta 1985 ja sitä laajennettiin vuosina 1993 ja 1998. Nykyään keskuksessa on 220 myymälää ja se on yksi maailman suurimmista outlet-ostoskeskuksista. New Yorkin kaupungin läheisyyden vuoksi outletissa vierailee vuosittain paljon ulkomaalaisia matkailijoita, erityisesti japanilaisia, koska on arvioitu, että noin puolet keskuksen voitoista tulisi japanilaisiltaA Universal Quest for Bargains; Japanese Flock to Outlet Center in the Hudson Valley nytimes.com Viitattu 21.12.2012. Helpoiten New Yorkin Manhattanilta ostoskeskukseen pääsee Gray Linen busseillaNew Yorkissa: Woodbury Common Premium Outlets  newyorkissa.info Viitattu 21.12.2012. Ostoskeskus myös tunnettu edullisuudestaan.

 Liikkeet 

Ostoskeskuksessa on 220 myymälää, joissa on edustettuina erilaisia merkkejä ympäri maailman Lacostesta McDonald’siin. Liikkeet on jaettu kahdeksaan ryhmään: muoti- ja urheiluvaate, lapset, kengät, laukut, korut, koti ja keittiö, lahjat, ja ruokaStore listing premiumoutlets.com Viitattu 21.12.2012. Merkeistä mainittakoon aiempien lisäksi esimerkiksi Prada, Nike, Gap, Versace ja Tom Ford. Jo yksistään kenkäliikkeitä on yli 30, merkkejä muun muassa Adidas, Ecco, Converse ja Crocs. Ostoskeskuksessa on esimerkiksi Vera Bradleyn ja Swarovskin koruliikkeet. Koti ja keittiö -kauppoja on seitsemän, ravintoloita on ympäri keskusta.

 Laajennussuunnitelmat 
Vuonna 2011 keskus ilmoitti investoivansa 100 miljoonaa dollaria ostoskeskuksen laajennukseen, joka sisältäisi kolmikerroksisen pysäköintihallin rakentamisen ja 5 600 neliömetrin liiketilan rakentamisen. Rakentaminen kestäisi kolme vuotta ja olisi tarkoitus aloittaa vuonna 2013Woodbury Common seeks $100M expansion  recordonline.com Viitattu 21.12.2012.

 Lähteet 

 Aiheesta muualla 
Kotisivut

Luokka:New Yorkin osavaltion kauppa- ja ostoskeskukset